### APSTIPRINĀTS

Liepājas pilsētas domes Iepirkumu komisijas

2018.gada 25.jūlija sēdē, protokols Nr.1

**ATKLĀTA KONKURSA**

(IDENTIFIKĀCIJAS NUMURS LPP 2018/115)

**IP telefonijas risinājums, fiksēto sakaru un interneta pakalpojumu nodrošināšana**

**NOLIKUMS**

**I SADAĻA**

**INFORMĀCIJA PAR IEPIRKUMU**

|  |
| --- |
| * 1. **Pasūtītājs**
 |
| Liepājas pilsētas pašvaldībaReģistrācijas Nr. 90000063185Rožu iela 6, Liepāja, LV-3401 |
|  |
| * 1. **Iepirkuma priekšmets**
 |
| Iepirkuma priekšmets ir IP telefonijas risinājums, fiksēto sakaru un interneta pakalpojumu nodrošināšana.Iepirkumam ir 2 (*divas*) iepirkuma daļas:1.iepirkuma daļa – IP telefonijas risinājums;2.iepirkuma daļa – fiksēto sakaru un interneta pakalpojumu nodrošināšana.Pretendenti piedāvājumus var iesniegt uz 1 (*vienu*) vai abām iepirkuma daļām. |
| * 1. **CPV kods**
 |
| 64200000-8 (*Telekomunikāciju pakalpojumi.*)72400000-4 (*Interneta pakalpojumi.*) |
| * 1. **Līguma izpildes laiks un vieta**
 |
| * + 1. Līguma izpildes laiks – 24 (*divdesmit četri*) mēneši no Līguma noslēgšanas dienas.
		2. Līguma izpildes vieta – Liepājas pilsētas administratīvā teritorija.
 |
| * 1. **Iepirkuma procedūra**
 |
| Iepirkuma procedūra tiek veikta atbilstoši Publisko iepirkumu likumam[[1]](#footnote-1) un Ministru kabineta 2017.gada 28.februāra noteikumiem Nr.107 “Iepirkumu procedūru un metu konkursu norises kārtība”[[2]](#footnote-2). Iepirkuma procedūras veids ir atklāts konkurss. |
| * 1. **Kontaktpersona**
 |
| * + 1. Par iepirkuma procedūras dokumentiem – Liepājas pilsētas pašvaldības administrācijas Publisko iepirkumu daļas juriste Andra Kalniņa, t.63404701, f.63404777, e-pasts: iepirkumi@liepaja.lv;
		2. Par tehniskajām specifikācijām un par Pasūtītāja rīcībā esošajām iekārtām – Liepājas pilsētas pašvaldības administrācijas Informāciju tehnoloģiju daļas vadītāja Iveta Lapiņa, t. 63404760, e-pasts: iveta.lapina@liepaja.lv.
 |
| * 1. **Piedāvājumu iesniegšanas vieta un laiks**
 |
| * + 1. Piedāvājumi iesniedzami Elektronisko iepirkumu sistēmas (turpmāk tekstā – EIS) e-konkursu apakšsistēmā (<https://www.eis.gov.lv/EKEIS/Supplier/>) **līdz 2018.gada 22.augustam plkst.14:00**.
		2. Ievērojot Publisko iepirkumu likuma 39.panta pirmajā daļā noteikto, **piedāvājumi ir iesniedzami tikai elektroniski** EIS e-konkursu apakšsistēmā.Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem.
		3. Piedāvājumu noformē atbilstoši nolikuma 6.pielikuma “Prasības piedāvājuma noformēšanai un iesniegšanai” noteikumiem.
 |
| * 1. **Piedāvājumu atvēršanas vieta un laiks**
 |
| * + 1. Piedāvājumu atvēršana notiek Liepājas pilsētas pašvaldības administrācijā, Rožu ielā 6, Lielajā zālē (207.kabinets), uzreiz pēc piedāvājumu iesniegšanas termiņa beigām.
		2. Piedāvājumu atvēršanas sanāksme ir atklāta un tajā var piedalīties visas ieinteresētās personas, reģistrējoties piedāvājumu atvēršanas sanāksmes reģistrācijas lapā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
		3. Piedāvājumu atvēršana notiek, izmantojot tīmekļvietnē [www.eis.gov.lv](http://www.eis.gov.lv) pieejamos rīkus piedāvājumu elektroniskai saņemšanai.
		4. EIS e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam, ne vēlāk ka 15 (*piecpadsmit*) minūtes pēc piedāvājumu iesniegšanas termiņa beigām, Komisijai jāiesniedz derīga elektroniskā atslēga ar paroli šifrētā dokumenta atvēršanai.
		5. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” 14.punktā noteiktajā kārtībā.
 |
| **1.9. Iepirkuma procedūras dokumenti** |
| * + 1. Nolikumam ar pielikumiem ir nodrošināta **tieša un brīva elektroniskā pieeja** Liepājas pilsētas pašvaldības mājas lapā [www.liepaja.lv](http://www.liepaja.lv/), sadaļā “Iepirkumi” (<https://www.liepaja.lv/iepirkumi-un-izsoles/iepirkumi/>), kā arī EIS e-konkursu apakšsistēmā (<https://www.eis.gov.lv/EKEIS/Supplier/>).
		2. EIS reģistrēta ieinteresētā persona var reģistrēties kā Nolikuma saņēmējs; skaidrojumu sk. vietnē:

<https://www.eis.gov.lv/EIS/Publications/PublicationView.aspx?PublicationId=883>.  |
| **1.10. Papildu informācija** |
| * + 1. Jebkura papildu informācija, kas tiks sniegta saistībā ar šo iepirkuma procedūru, tiks publicēta pasūtītāja pircēja profilā pie nolikuma (<https://www.liepaja.lv/iepirkumi-un-izsoles/iepirkumi/>), kā arī EIS e-konkursu apakšsistēmā (<https://www.eis.gov.lv/EKEIS/Supplier/>). Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
		2. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Komisija to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām.
		3. Papildu informāciju Komisija nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.
 |
| **1.11. Informācija par iepirkuma priekšmetu** |
| Darbi veicami atbilstoši tehniskajā specifikācijā (nolikuma 8.1.pielikums un 8.2.pielikums) un līgumprojektā (nolikuma 9.pielikums) noteiktajam. |

**II SADAĻA**

**PRASĪBAS PRETENDENTIEM UN IESNIEDZAMIE DOKUMENTI**

|  |  |
| --- | --- |
| **Prasība:** | **Iesniedzamais dokuments[[3]](#footnote-3):** |
| **PIETEIKUMS DALĪBAI ATKLĀTĀ KONKURSĀ** |
| **2.1.** **Pretendents** ir piegādātājs, kurš ir iesniedzis piedāvājumu. **Piegādātājs** var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus. | Pieteikums dalībai atklātā konkursā (pēc formas – nolikuma 1.pielikums). |
| **PRETENDENTA ATLASES DOKUMENTI** |
| **2.2.** Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi.  | 1. Pretendents pierāda pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
2. Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.
 |
| **2.3.** Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. | Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā, norādot, kādi resursi pretendenta rīcībā tiks nodoti. |
| **2.4.** Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. | Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. |
| **2.5.** Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 2.6.punkts un 2.7.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē. |
| **2.6.** Pretendentu izslēdz no dalības iepirkuma procedūrā jebkurā no Publisko iepirkumu likuma 42.panta pirmajā daļā noteiktajiem gadījumiem. | Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā. |
| **2.7.** Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs sniegt Pasūtītājam nepieciešamos pakalpojumus. | **a)** Komisija pārliecinās par pretendenta reģistrācijas faktu pēc Uzņēmumu reģistra datiem, kas pieejami Elektronisko iepirkumu sistēmā (<https://www.eis.gov.lv/>). **b)** Ārvalstī reģistrētam pretendentam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti (kopijas). |
| **2.8.** Pretendenta gada vidējais finanšu apgrozījums par iepriekšējiem trīs finanšu gadiem (2015., 2016., 2017.gads) ir vismaz EUR 60 000,00 (*sešdesmit tūkstoši euro*).\* | Peļņas vai zaudējumu aprēķins par iepriekšējiem 3 (t*rim*) finanšu gadiem. |
| *\** *Komisija pretendentam prasīto apgrozījumu atzīs par atbilstošu arī tad, ja pretendents veicis uzņēmējdarbību īsāku laiku par 3 (trīs) gadiem un sasniedzis prasīto apgrozījumu. Pretendentiem, kuri attiecīgajā tirgū darbojas mazāk nekā trīs gadus, attiecīgo vidējo apgrozījumu nosaka, ievērojot proporcionalitātes principu - aprēķina mēneša vidējo apgrozījumu pēc nostrādāto mēnešu skaita, reizina to ar 12 (divpadsmit). Ja pretendents darbojas tirgū mazāk kā 1 (vienu) gadu, tam nostrādātajā laikā jābūt vismaz prasītajam apgrozījumam.* |
| **2.9.** Pretendentam iepriekšējo 3 (*trīs*) gadu laikā (2015., 2016., 2017.gadā un 2018.gadā līdz piedāvājumu iesniegšanas termiņa beigām) ir pieredze 3 (*trīs*) līdzvērtīgu fiksēto elektronisko sakaru pakalpojumu sniegšanā (vienam klientam tiek nodrošināts SIP pieslēgums ar vismaz 200 numuriem un vismaz 10 atsevišķi pieslēgumi citā klientu adresē). | **a)** Informācija par iepriekšējo pieredzi (pēc formas – nolikuma 3.pielikums).**b)** Attiecīgo līgumu pasūtītāju atsauksmes. |
| **2.10.** Pretendenta piesaistītajiem apakšuzņēmējiem ir visi nepieciešamie sertifikāti, licences un atļaujas norādīto darba daļu veikšanai. | Informācija par līguma izpildi (pēc formas – nolikuma 4.pielikums). |
| **TEHNISKAIS UN FINANŠU PIEDĀVĀJUMS** |
| **2.11.** Pretendents ir iesniedzis tehnisko un finanšu piedāvājumu konkursam. | Finanšu piedāvājums (pēc formas nolikuma 2.pielikums). |

**III SADAĻA**

**PIEDĀVĀJUMA IZVĒRTĒŠANAS KRITĒRIJS**

|  |
| --- |
| **3.1.** Pamatojoties uz Publisko iepirkumu likuma 51.pantu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā **izmaksas un ar iepirkuma līguma priekšmetu saistītus kvalitātes kritērijus.** Detalizēti saimnieciski visizdevīgākā piedāvājuma vērtēšanas kritēriji nolikuma 5.pielikumā. |
| **3.2.** Komisija izvēlas piedāvājumu, kas atbilst nolikuma un tā pielikumu prasībām, nav atzīts par nepamatoti lētu un ir ieguvis augstāko novērtējumu atbilstoši noteiktajiem vērtēšanas kritērijiem. |
| **3.3.** Komisijas locekļi iesniegtos piedāvājumus katrā iepirkuma daļā vērtē individuāli pēc noteiktajiem vērtēšanas kritērijiem. Piedāvājumam piešķiramo punktu skaitu aprēķina kā vidējo vērtējumu, saskaitot visu komisijas locekļu vērtējumus un dalot summu ar komisijas locekļu, kuri ir veikuši vērtējumu, skaitu.  |
| **3.4.** Ja piedāvājumu kādai iepirkuma daļai iesniedz tikai 1 (*viens*) pretendents, vai tikai 1 (*viena*) pretendenta iesniegtais piedāvājums ir atzīstams par atbilstošu iepirkuma nolikumā izvirzītajām prasībām, Komisijai ir tiesības vienīgā pretendenta piedāvājumu novērtēt kopīgi atbilstoši 5.pielikumā noteiktajiem piedāvājuma izvērtēšanas kritērijiem un sagatavot kopējo vērtējumu. |
| **3.5.** Aprēķinot katram piedāvājumam piešķiramo punktu skaitu atbilstoši kritērijiem, katrā gadījumā punktu skaitu matemātiski noapaļo līdz divām zīmēm aiz komata. |
| **3.6.** Ja Komisija konstatēs, ka, veicot piedāvājumu novērtēšanu, kādā no iepirkuma daļām vismaz 2 (*divi*) piedāvājumi ir ieguvuši vienādu punktu skaitu, izšķirošais piedāvājuma izvērtēšanas kritērijs tiek noteikts:1.iepirkuma daļā – “1. tipa IP telefona aparāti nomas maksa (mēn.)”, attiecīgi par saimnieciski visizdevīgāko piedāvājumu tiks atzīts piedāvājums, kurš būs ieguvis augstāku punktu skaitu minētajā kritērijā. Ja arī šajā kritērijā abi piedāvājumi būs ieguvuši vienādu punktu skaitu, izšķirošais piedāvājuma izvērtēšanas kritērijs tiek noteikts – “Risinājuma mēneša abonēšanas maksa (mēn.)”, attiecīgi par saimnieciski visizdevīgāko piedāvājumu tiks atzīts piedāvājums, kurš būs ieguvis augstāku punktu skaitu minētajā kritērijā.2.iepirkuma daļā – 5.pielikuma 3.pozīcijā “Uz „LMT” mobilo sakaru tīklu”, 4.pozīcijā “Uz „Tele2” mobilo sakaru tīklu”, 5.pozīcijā Uz „Bite Latvija” mobilo sakaru tīklu”, 6.pozīcijā “Uz citiem mobilo sakaru tīkliem Latvijā”, 7.pozīcijā “Uz Lattelecom fiksēto sakaru tīklu”, 8.pozīcijā “Uz citiem fiksēto sakaru tīkliem Latvijā” un 13.pozīcijā “Risinājuma ierīkošanas maksa (16 pieslēgumi) vienreizējs maksājums.” Iegūto punktu summa, attiecīgi par saimnieciski visizdevīgāko piedāvājumu tiks atzīts piedāvājums, kurš būs ieguvis augstāku punktu skaitu (visu pozīciju punktu summa) minētajos kritērijos. |

**IV SADAĻA**

**PIELIKUMI**

|  |  |
| --- | --- |
| **1.pielikums** | Pieteikuma dalībai atklātā konkursā forma |
| **2.1.pielikums** | Finanšu piedāvājuma forma 1.iepirkuma daļai |
| **2.2.pielikums** | Finanšu piedāvājuma forma 2.iepirkuma daļai |
| **3.pielikums** | Informācijas par iepriekšējo pieredzi forma |
| **4.pielikums** | Informācijas par līguma izpildi forma |
| **5.pielikums** | Piedāvājuma izvērtēšanas kritēriji un kārtība |
| **6.pielikums** | Prasības piedāvājuma noformēšanai un iesniegšanai |
| **7.pielikums** | Vērtēšanas nosacījumi |
| **8.1.pielikums** | Tehniskā specifikācija 1.iepirkuma daļai |
| **8.2.pielikums** | Tehniskā specifikācija 2.iepirkuma daļai |
| **9.pielikums** | Līgumprojekts |

1. *Publisko iepirkumu likums, skatīt:* [*https://likumi.lv/doc.php?id=287760*](https://likumi.lv/doc.php?id=287760) [↑](#footnote-ref-1)
2. *Ministru kabineta 2017.gada 28.februāra noteikumi Nr.107, skatīt:* [*https://likumi.lv/ta/id/289086-iepirkuma-proceduru-un-metu-konkursu-norises-kartiba*](https://likumi.lv/ta/id/289086-iepirkuma-proceduru-un-metu-konkursu-norises-kartiba) [↑](#footnote-ref-2)
3. *Izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.* [↑](#footnote-ref-3)